K I V O N A T

Vecsés Város Önkormányzat Képviselő-testülete 2016. május 24-én megtartott ülésének jegyzőkönyvéből

**Tárgy: Javaslat Vecsés Város Önkormányzata Képviselő-testületének …/2016. (…) önkormányzati rendelete megalkotására a Vecsési Polgármesteri Hivatal köztisztviselőinek juttatásairól**

**13/2016. (V.27.) önkormányzati rendelet**

**Vecsés Város Önkormányzatának Képviselő-testülete megalkotja Vecsés Város Önkormányzata Képviselő-testületének 13/2016. (V.27.) önkormányzati rendeletét a Vecsési Polgármesteri Hivatal köztisztviselőinek juttatásairól.**

(8 igen szavazat, egyhangú)

**Szlahó Csaba sk. Mohainé Jakab Anikó sk.**

**polgármester jegyző**

**A kivonat hiteles: Kapják:**

**2016. május 27.**

**Vecsés Város Önkormányzata Képviselő-testületének 13/2016. (V.27.) önkormányzati rendelete a Vecsési Polgármesteri Hivatal köztisztviselőinek juttatásairól**

Vecsés Város Önkormányzatának Képviselő-testülete az Alaptörvény 32. cikkének (2) bekezdésében kapott felhatalmazás alapján, az Alaptörvény 32. cikk (1) bekezdésének a) pontjában és a közszolgálati tisztviselőkről szóló 2011. évi CXCIX. törvény 237. §-ában meghatározott feladatkörében eljárva a következőket rendeli el:

**1. §**

A rendelet célja a közszolgálati tisztviselőkről szóló 2011. évi CXCIX. törvény (a továbbiakban: Kttv.) keretei között a Vecsési Polgármesteri Hivatal (a továbbiakban: Hivatal) köztisztviselői részére nyújtandó szociális, jóléti, kulturális, egészségügyi juttatások, támogatások (a továbbiakban: juttatás) keretjellegű megállapítása.

**2. §**

1. A rendelet hatálya a Hivatal alkalmazásában álló köztisztviselőkre, ügykezelőkre, közalkalmazottakra, munkavállalókra (a továbbiakban: köztisztviselő) terjed ki.
2. E rendelet 3. §-ában foglalt rendelkezéseket a főállású polgármesterre és foglalkoztatási jogviszonyban álló alpolgármesterre is alkalmazni kell.

**3. §**

1. A Képviselő-testület a Kttv. 152. § (1) bekezdésében meghatározott juttatási formák közül a Hivatal köztisztviselői számára az alábbi visszatérítendő, illetve vissza nem térítendő szociális, jóléti, kulturális és egészségügyi juttatásokat biztosítja:

Vissza nem térítendő juttatások:

1. családalapítási támogatás
2. szociális támogatás
3. temetési segély
4. tanulmányi ösztöndíj, képzési, továbbképzési, nyelvtanulási támogatás

Visszatérítendő juttatások:

1. lakhatási, lakásépítési- és vásárlási támogatás
2. illetményelőleg
3. Anyakönyvi eseményen részt vevő anyakönyvvezető, protokoll feladatokat ellátó ügyintéző ruházati költségtérítésre jogosult.
4. A közterületfelügyelő és a mezőőr munkaruha (egyenruha) juttatásra jogosult.
5. Az (1)-(3) bekezdésben meghatározott juttatások mértékét, feltételeit az elbírálás, elszámolás, visszafizetés rendjét az Önkormányzat Jegyzője a Közszolgálati Szabályzatban állapítja meg a költségvetési rendeletben meghatározott keret terhére.

**4. §**

1. E rendelet 2016. június 1. napján lép hatályba.
2. E rendelet hatálybalépésével egyidejűleg hatályát veszti Vecsés Város Önkormányzat Képviselő-testületének 25/2001. (XI.13.) önkormányzati rendelete a Polgármesteri Hivatal köztisztviselőit megillető illetménykiegészítésről, szociális, jóléti és egészségügyi juttatásokról, a szociális és kegyeleti támogatásokról, valamint külön támogatásokról, és az azt módosító 13/2003. (VII.29.) rendelet.

**Vecsés, 2016. május 24.**

**Szlahó Csaba Mohainé Jakab Anikó**

**polgármester jegyző**

**A rendelet kihirdetve 2016. május 27-én: Mohainé Jakab Anikó**

**jegyző**